kk kk kk kk kk kk kk kk tt mk ru ru ru ru ru ru ru ru kk ru kk kk kk kk kk kk kk kk kk ru ru ce kk kk kk ky kk kk kk kk kk kk kk ru ru kk kk kk kk kk ru ru ru ky kk kk kk kk ru kk kk be uk kk kk ru uk kk kk uk kk uk uk kk kk kk kk kk kk kk kk kk kk kk kk kk kk kk kk tt mk ru ru ru ru ru ru ru ru kk ru kk kk kk kk kk kk kk kk kk ru ru ce kk kk kk ky kk kk kk kk kk kk kk ru ru kk kk kk kk kk ru ru ru ky kk kk kk kk ru kk kk kk kk kk kk kk kk kk it de en oc kk kk kk kk kk kk kk kk kk kk kk kk kk kk kk kk kk uk kk kk ug kk ba kk kk kk kk kk kk kk kk kk kk ru en kk kk kk kk kk kk en kk kk kk kk kk kk kk kk kk kk kk kk kk
Аңыз адам Дінмұхаммед Қонаев туралы • Martebe.kz білім сайты
Қош келдіңіз! Өз аккаунтыңызға кіруіңізді сұраймыз
Басты бет Оқушыларға Аңыз адам Дінмұхаммед Қонаев туралы
Ұлтымыздың мақтанышы Дінмұхаммед Қонаев жайында белгілі жазушы, қоғам қайраткерлері жақсы-жақсы пікірлер қалдырған.
Аңыз адамның басты қасиеттері адамсүйгіштігі, әділеттілігі, биік адамгершілігі, нақтылығы, істі терең білуінде. Ол ғажайып дана кісі еді. Өз ісі арқылы халқының шынайы сүйіспеншілігіне ие болған, оның аты өзін шексіз кұрметтейтін ұрпақтарының жадында мәңгі қалған.
Ғибраты мол ғұмырдан ұрпақ түйер ұлағат аз емес. Димаш ағаны аса бір тұлғаландыратын ерекшелігі- құнарлы да қасиетті қазақ тілін таза білетіні. Сөздің небір мәйегін қолданатын оның халық тарихын, ертеде өткен қазақтың небір даналарын, ақын-жырауларын , олардың нақыл сөздерін жатқа айтуы ерекше еді.
Сонымен қатар ұлтымыздың тұрмыс- салтын, игі дәстүрлерін қадірлей білген. Керек жерінде түрлі қабылдауларда, іссапармен жүргенде адамдардың жас ерекшелігіне қарай мақал-мәтелдерді қолдана білген.
Осындай қайталанбас қасиеттері үшін халқына сыйлы, қадірлі болған. Өзі өнеге, сөзі ғибрат Дінмухаммед Қонаев ұрпаққа өнеге боларлық өмір жолы жайында «Ақиқаттан аттауға болмайды», «Өті дәурен осылай» атты ғұмырбаяндық кітаптар жазып қалдырды. Ол кітаптарда Казақстанның елу жылдық тарихы, ел экономикасы, әлеуметтік дамуы, мәдени өсіп-өркендеуін, өз өмірінің жекеленген сәттерінен сыр шертеді.
Салмақты ой мен өрнекті сөз қатар өрілген бұл кітаптар даналық пен өмір-күрестің шын мәнін аша түскен. «Ақиқаттан аттауға болмайды» атты кітабында елу жыл ел ағасы болған Дінмұхаммед Қонаевтың көкірек көзіңді нұрландыратын қанатты сөздері ерекше назар аудартады. Мәселен «бүгінгі күн-кешегі күннің шәкірті», «көргені жақсы көңілдегідей ic тындырады», «рухани байлықтың анасы— еңбек», «сөзден пәтуа болмаған жерде iстен береке қашады» т.б. Ұлттық салт-дәстүр, әдет-ғұрыпты бұзбауға үндейтін «әруақ аттау—арға сын», «Кұдайдан қорықпағанның тажалы қасында жүреді» секілді аталы сөздері адамға үлкен ой салары сөзсіз.
Билік басында жүрген жандарға сабақ болатындай өз өмір тәжірибесінен түйген ойлары аз емес. Мысалы «билік онай, біліп айту қиын», «аты жүpіп тұрған кісінің айбыны биік болады», «тәуелсіздіктің жүгі—ауыр», «танауын көтерген-тасқа соғылар», «халық тәжірибесі- барша білімнің қайнар көзі», «орынды сын- ойлантпай қоймайды» т.б.
Тұғыры биік Димекең елдің санаулы саңлақтарының ішіндегі кесек тұлғаларының бірі ғана болып қалған жоқ, сонымен бірге ол мемлекет қайраткері, үлкен ғалым ретінде дүниежүзіне мәлім. Ол кісі ел басқарған кезде ел дәулеті шалқып, халықтың мәдениеті мен өнері өрледі. Оның тынымсыз еңбегінің арқасында қалаларымыз халық игілігіне қызмет ететін дүниежүзінің сәулетті қалалар қатарына қосылды.
1986 жылғы желтоқсанда Димаш Ахметұлының қызметтен босатылуына қазақ жастарының көтеріліспен жауап беруі оның халық арасында қаншалықты беделге ие болғанын айқын көрсетті. Халқымыздың арыстай азаматын халқы шын сүйетінінің көрінісі болды.
Ол «Биікке көтерілдім, бірақ халқымнан аласа екенімді ұмытқаным жоқ» -дейді. Біраз жылдан кейін елге сапарға шыққан Димаш Ахметұлын басшылықта қызметте жүргеніндей халықтың сый-құрметіне бөленіп қайтқаны оның жүрегін тебірентіп өткен екен.
Бұл оқиғаны Димекеңнің жеке дәрігері Ахат Мүліков «ауыл тұрғындары бізді өте жылы қабылдап, көптеген жылы сөздер айтты. Димекең өзі танымайтын қарапайым қазақ отбасының соншалықты ықылас танытқанына қатты риза болды. Мәшинеге отырып жатып ол ақырын ғана «халық мені ұмытпапты»… деді , жанарындағы жасты байқатпауға тырысып» — деп еске алады .
Бұл оқиға Димаш Ахметұлының жасаған ісі мен есімінің қарапайым халықтың жүрегінде сақталғанын айқындаса керек. Шу ауданындағы елді мекен Димаш Ахметұлының атымен аталады.
Дереккөз: Жамбыл облысының топонимикалық атауларының анықтамалығы(энциклопедиясы) кітабы
Алдыңғы материалӘлеуметтік желінің жас ұрпақ санасына зияны мен пайдасы
Келесі материалХақназар (Ақназар) хан және Қазақ хандығының “қайта өрлеуі” (сабақ жоспары)
ҰҚСАС ЖАЗБАЛАРАВТОРДЫҢ БАСҚА ДА ЖАЗБАЛАРЫ
Жұмысқа қабілеттілікті қалай арттыруға болады?
Жасанды жапырақтар ауа тазарта алатын болып шықты
Кімді қалай тәрбиелейміз… Гендірлік тәрбие қазаққа қажет пе?
ПІКІР ҚАЛДЫРУ Пікірді өзгерту
Сохранить моё имя, email и адрес сайта в этом браузере для последующих моих комментариев.
Республикалық онлайн олимпиадалар өтуде
V Республикалық «Үздік педагог» қашықтық олимпиадасы басталды 28.09.2022
Психологтың кеңесі: күйзеліс пен мазасыздықты жеңу жолдары 23.09.2022
Оралхан Бөкейдің «Атау-кере» шығармасы 23.09.2022
Әскери қызметін өтегендер грантқа ҰБТ-сыз түсе алады 20.09.2022
Wildberries деген не? 06.09.2022
Маркетплейс деген не және қай кәсіпке қолайлы? 06.09.2022
Жаңа оқу жылындағы онлайн олимпиадалар басталды 06.09.2022
Мектепке дейінгі ұйымдарда қолданылатын жаңа технологиялар 06.09.2022
«ЖАЙДАРЛЫ ЖАЗ» республикалық балалар байқауы 20.07.2022
Ақ теңіздей арда мекен 15.06.2022
ENTBattle ҰБТ-ға дайындық қосымшасы
© copyright 2017. Барлық құқықтар қоғалған
Меншік иесі "Skills Academy" ЖШС